OpenLLM-France/wikimedia huggingface dataset:
# Associació Salt de Romaboira

L'Associació Salt de Romaboira va ser un grup cultural juvenil de Palafrugell. Va desenvolupar iniciatives relacionades amb el món de la cultura des de l'àmbit local. Tenia com a objectiu fomentar, difondre i aprofundir en tots els aspectes de la cultura vista des de l'àmbit local. Realitzava diferents activitats: editava una revista cultural, organitzava concerts, exposicions, conferències... Aquesta entitat es va dissoldre formalment l'any 1998, tres anys després de la seva creació; tot i això membres de l'associació van crear la revista Es Pop i van organitzar l'homenatge a Dani Castell anys més tard.

## Referències

* ↑ «Fons Associació cultural Salt de Romaboira». Arxiu Municipal de Palafrugell. Arxivat de l'original el 2017-03-07. [Consulta: 6 març 2017].

## Enllaços externs

* Fons Associació cultural Salt de Romaboira, Arxivat 2017-03-07 a Wayback Machine. a l'Arxiu Municipal de Palafrugell
# Associació de Bombers Voluntaris de la Generalitat de Puigcerdà

L'Associació de Bombers Voluntaris de la Generalitat de Puigcerdà és l'associació que agrupa els bombers voluntaris de Puigcerdà creada el 2000.
Entitat constituïda l'any 2000, tot i que la història del parc de bombers de Puigcerdà s'inicia al s. XIX coincidint amb l'aparició dels primers cossos de bombers a Catalunya. Formada per voluntaris, la seva dedicació i compromís amb la comarca de la Cerdanya demostren l'esperit solidari que distingeix aquest cos de salvament. Amb voluntat de servei col·lectiu, aquesta associació ha dut a terme un treball eficaç en favor de la seguretat ciutadana i la preservació del paisatge cerdà.
El 2018 va rebre la Creu de Sant Jordi.

## Referències

* ↑ «El Govern distingeix amb la Creu de Sant Jordi 30 persones i 24 entitats». Generalitat de Catalunya, 17-07-2018. Arxivat de l'original el 2018-07-18. [Consulta: 18 juliol 2018].
# Associació de Familiars de Represaliats pel Franquisme

L'Associació de Familiars de Represaliats pel Franquisme (AFRP) és una entitat fundada el 2003 i dedicada del reconeixement moral de les víctimes del període franquista. Té uns 500 socis, molts d'ells a la província de Girona. La presidenta és Aïda Lorenzo Rosa i la portaveu Esther Llorenç. La seu és a Figueres.
Destaquen, en aquest sentit, l'organització d'actes i homenatges, l'enregistrament i filmació de testimonis i, en general, la realització d'una recerca històrica meticulosa sobre la Guerra Civil espanyola i els anys de la dictadura. També vol obtenir l'anul·lació de tots els consells de guerra i la publicació de les denúncies que provocaren els afusellaments. El 2006 va rebre la Creu de Sant Jordi. El 2007, però, ha estat una de les associacions que s'ha oposat a la Llei de la Memòria Històrica projectada pel govern espanyol de José Luís Rodríguez Zapatero perquè no anul·la els consells de guerra franquistes.

## Referències

* ↑ «http://www.vilaweb.cat/noticia/2061435/20060925/noticia.html». Vilaweb, 25-09-2006. [Consulta: 30 desembre 2012].
* ↑ L'AFPR s'oposa a la Llei de Memòria Històrica
# Associació de Futbol d'Oman

L'Associació de Futbol d'Oman (en àrab الاتحاد العُماني لكرة القدم. al-Ittiḥād al-ʿUmānī li-Kurat al-Qadam, «Unió Omanita de Futbol») és la institució que regeix el futbol a Oman. Agrupa tots els clubs de futbol del país i es fa càrrec de l'organització de la Lliga omanita de futbol i la Copa. També és titular de la Selecció de futbol d'Oman absoluta i les de les altres categories.
* Afiliació a la FIFA: 1978
* Afiliació a l'AFC: 1980
* Afiliació a la UAFA: 1978
* Afiliació a la WAFF: 2010
* Afiliació a l'AGCFF: 2016

## Referències

* ↑ History Arxivat 2019-12-24 a Wayback Machine., Ofa.com
* ↑ Ashok Purohit, Oman to host FIFA Executive Football Summit Arxivat 2018-04-14 a Wayback Machine., Muscatdaily.com, 8 November 2017
* ↑ Organizational effectiveness: The case of Oman Football Association, thesis hosted on the Ottawa University website
* ↑ June 25, 1980: "Asian Football Confederation holds 9th congress in Hong Kong: Oman and Democratic Yemen were admitted into the Asian Football Confederation (AFC) by a resolution passed at its ninth congress here yesterday, thus bringing the AFC total membership to 35." Xinhua General News Service
# Associació de Futbol de Bahrain

L'Associació de Futbol de Bahrain (en àrab الاتحاد البحريني لكرة القدم, al-Ittiḥād al-Baḥraynī li-Kurat al-Qadam, «Unió bahrainita de Futbol») és la institució que regeix el futbol al Bahrain. Agrupa tots els clubs de futbol del país i es fa càrrec de l'organització de la Lliga bahreniana de futbol i la Copa. També és titular de la Selecció de futbol de Bahrain absoluta i les de les altres categories.
* Afiliació a la FIFA: 1968
* Afiliació a l'AFC: 1969
* Afiliació a la UAFA: 1976
* Afiliació a la WAFF: 2010
* Afiliació a l'AGCFF: 2016

## Referències

* ↑ FIFA Online website, Bahrain page Arxivat 2018-06-24 a Wayback Machine., accessed 24 June 2011
* ↑ «at FIFA Online». Arxivat de l'original el 2018-06-24. [Consulta: 27 maig 2018].
* ↑ Bahrain at AFC site
* ↑ «Bahrain Football Association» (en anglès). FIFA. Arxivat de l'original el 14 de maig 2019. [Consulta: 8 gener 2020].
* ↑ «Bahrain» (en anglès). AFC. [Consulta: 8 gener 2020].
* ↑ «Web UAFA» (en anglès). UAFA. [Consulta: 8 gener 2019].
* ↑ «Est Asian Football Federation» (en anglès). WAFF. [Consulta: 8 gener 2020].
* ↑ «Web agcff» (en anglès). AGCFF. [Consulta: 8 gener 2020].
# Associació de Futbol de Botswana

L'Associació de Futbol de Botswana (anglès: Botswana Football Association; BFA) és la institució que regeix el futbol a Botswana. Agrupa tots els clubs de futbol del país i es fa càrrec de l'organització de la Lliga botswanesa de futbol i la Copa. També és titular de la Selecció de futbol de Botswana absoluta i les de les altres categories.
Va ser fundada el 1966.
* Afiliació a la FIFA: 1978
* Afiliació a la CAF: 1976

## Referències

* ↑ «The mystery behind the rise of Botswana football». Goal.com, 21-05-2011. [Consulta: 15 novembre 2013].
* ↑ «Botswana at the FIFA website». Arxivat de l'original el 2011-08-21. [Consulta: 1r febrer 2020].
* ↑ Football, CAF - Confederation of African. «CAF - Member Associations - Botswana Football Association - Home» (en anglès americà). www.cafonline.com. [Consulta: 23 març 2018].

## Enllaços externs

* Associació de Futbol de Botswana - Lloc web oficial
# Associació de Futbol de Tuvalu

L'Associació de Futbol de Tuvalu, també coneguda per les sigles TIFA (en anglès: Tuvalu Islands Football Association) és l'òrgan de govern del futbol a les illes Tuvalu. Va ser creada l'any 1976 i, des de 2006, és membre associat de la Confederació de Futbol d'Oceania (OFC).
L'any 2016, la TIFA va afiliar-se a la Confederació d'Associacions de Futbol Independents (ConIFA).
La TIFA és la responsable de l'organització del futbol de totes les categories i, especialment, de la Selecció de futbol de Tuvalu.
A principis de 2020, els principals objectius de la TIFA són: ser acceptats com a membres de ple dret de l'OFC i ser admesos com a membres integrants de la Federació Internacional de Futbol Associació (FIFA).

## Referències

* 1 2 «Tuvalu» (en anglès). CONIFA. Arxivat de l'original el 9 d’abril 2020. [Consulta: 15 febrer 2020].
* ↑ «Tuvalu to replace Kiribati at the 2018 Paddy Power World Football Cup» (en anglès). CONIFA, 07-03-2018. Arxivat de l'original el 15 d’octubre 2018. [Consulta: 15 febrer 2020].
* ↑ «Tuvalu soccer's battle to join FIFA» (en anglès). ABC News, 13-12-2013. [Consulta: 15 febrer 2020].
* ↑ Bjerkevoll, Ola. «Tuvalu: A nation's struggle for footballing recognition» (en anglès). Football in Oceania, 23-04-2017. [Consulta: 15 febrer 2020].
# Associació de Futbol de les Illes Cook

L'Associació de Futbol de les Illes Cook, també coneguda per les sigles CIFA (en anglès: Cook Islands Football Association) és l'òrgan de govern del futbol a les Illes Cook. La CIFA va ser fundada l'any 1971 i, l'any 1994, va afiliar-se a la Confederació de Futbol d'Oceania (OFC) i a la Federació Internacional de Futbol Associació (FIFA).
La CIFA és la responsable d'organitzar el futbol de totes les categories, incloses les de futbol femení, futbol sala, futbol platja i l'equip nacional absolut o Selecció de futbol de les Illes Cook (en anglès: Cook Islands national futbol team).
El 1950 es va crear la Cook Islands Round Cup, que és la principal competició de lliga de les Illes Cook. El guanyador accedeix a la fase preliminar de la Lliga de campions de l'OFC.
El mateix any també es va crear la Cook Islands Cup, que és la competició anual per eliminatòria directa entre els principals clubs de les Illes Cook.
La CIFA és una de les associacions membres més petites de la FIFA amb poc més de 15.000 habitants.

## Referències

* ↑ «Cook Islands Football Association» (en anglès). Web Oficial FIFA. [Consulta: 12 setembre 2019].
* ↑ «Cook Islands Football Association» (en anglès). Web Oficial OFC. [Consulta: 12 setembre 2019].
* ↑ «Islas Cook Estadísticas» (en castellà). Livefutbol. [Consulta: 12 setembre 2019].
* ↑ Courtney, Barrie. «Cook Islands International Matches» (en anglès). Rsssf, 30-10-2005. [Consulta: 12 setembre 2019].
* ↑ «Round Cup» (en anglès). Soccerway. [Consulta: 12 setembre 2019].
* ↑ Schöggl, Hans; Stokkermans, Karel; Jelínek, Rafek. «Cook Islands - List of Cup Winners» (en anglès). Rsssf. [Consulta: 12 setembre 2019].
* ↑ «Cook Islands FA» (en anglès). Web Oficial OFC. [Consulta: 12 setembre 2019].
# Associació de Periodistes Europeus

L'Associació de Periodistes Europeus (APE) és una associació privada professional independent i internacional d'àmbit europeu, que té la consideració d'organització no governamental per la UNESCO i el Consell d'Europa. Va ser fundada el 1961 per setanta periodistes per promoure l'enteniment i l'harmonia entre els països d'Europa i defensar la llibertat d'informació i de premsa.
En total existeixen vint seccions independents als països membres del Consell d'Europa. S'estructura en dos nivells: l'assemblea general, integrada pels representants triats pels membres, i el comitè executiu del que formen part els secretaris generals de cadascuna de les seccions nacionals i un conjunt directiu triat per l'assemblea general que se celebra cada any. El 1989 va néixer l'Associació de Periodistes Europeus de Catalunya, que presideix Teresa Carreras.
L'APE és membre del Moviment Europeu, està associada amb el Centre de Periodisme Europeu i treballa en relació amb el representant per a la llibertat de premsa de l'Organització per a la Seguretat i la Cooperació a Europa.

## Referències

* ↑ «La mataronina Teresa Carreras, nova presidenta de l'Associació de Periodistes Europeus de Catalunya». 324.cat, 01-10-2007. [Consulta: 16 agost 2015].

## Enllaços externs

* Associació de Periodistes Europeus - Lloc web oficial (anglès)
* Associació de Periodistes Europeus - Lloc web oficial
# Associació de Santuaris Xinto

L'Associació de Santuaris Xinto (神社本庁, Jinja Honchō, que es podria traduir al català com Govern princial dels santuaris) és una organització administrativa religiosa que dirigeix als santuaris xintoistes de tot el Japó i alguns a ultramar que en total són vora 80.000. Tot i que la seu de l'associació es troba a Shibuya, Tòquio, prop del santuari Meiji, el temple principal és el santuari d'Ise a la prefectura de Mie.Tot i que la suma sacerdotissa del santuari d'Ise n'és la presidenta, aquest santuari no forma part de l'associació i té una administració pròpia.

## Història

L'associació es va fundar després de la rendició del Japó en acabar la Segona Guerra Mundial. El 15 de desembre de 1945, el comandant suprem de les forces aliades va emetre la directiva Xinto, la qual obligava a la desvinculació estatal amb la religió xintoista, la qual deixaria de ser religió d'estat. El 2 de febrer de 1946, amb l'objectiu de complir la nova llei, tres organitzacions (Kōten Kōkyūjo, Dai Nippon Jingi Kai i Jingū Hōsaikai) van establir la present associació no governamental que des d'aleshores assumiria les funcions de l'antic departament de culte, divisió del ministeri de l'interior.

## Activitats i objectius
### Objectius

L'associació te cinc principals activitats, entre altres:
* Difusió i divulgació d'informació sobre el xintoisme.
* La celebració de ritus i cerimònies.
* L'educació i instrucció dels fidels xintoistes.
* La reverència al santuari d'Ise i la distribució dels seus amulets.
* Preparació i instrucció per als aspirants al sacerdoci xintoista.

### Organització

L'administració de l'associació està liderada per la presidenta, l'actual sacerdotissa suprema del santuari d'Ise, na Sayako Kuroda, antiga princesa Nori. El tōri és actualment i des de 2018 en Naotake Takatsukasa i el sōchō o secretari general és en Tsunekiyo Tanaka des de 2010. L'associació disposa d'oficines regionals en cada prefectura. Des de l'associació es tracten assumptes econòmics i personals dels santuaris.

#### Llista de líders

* Fusako Kitashirakawa, antiga princesa Kane. (1946-1974)
* Kazuko Takatsukasa, antiga princesa Taka. (1974-1988)
* Atsuko Ikeda, antiga princesa Yori. (1988-2017)
* Sayako Kuroda, antiga princesa Nori. (2017-present)

### Implicacions polítiques

Alguns estudiosos sostenen que l'associació actua com a lobby de pressió al govern japonés i que manté contactes amb el Partit Liberal Democràtic. Aquestes teories estan suposadament demostrades per les visites de polítics del govern al santuari de Yasukuni i al santuari d'Ise, així com la oficialització i presència pública del hinomaru i l'himne del Japó.

## Referències

* ↑ http://www.jinjahoncho.or.jp/en/about/
* ↑ Japan Times
* ↑ Mullins, Mark R «Secularization, Deprivatization, and the Reappearance of 'Public Religion' in Japanese Society». Journal of Religion in Japan, 1, 2012, pàg. 61–82. DOI: 10.1163/221183412X628442.
# Associació per a l'ensenyament del català

L'Associació per a l'ensenyament del català (APLEC), nascuda el 1983, és una associació que dona suport a l'ensenyament del català i a l'ensenyament bilingüe a Catalunya Nord. És membre fundadora de la FLAREP (Fédération pour les langues régionales dans l'enseignement public) i compta amb el suport de la Generalitat de Catalunya, el Consell General dels Pirineus Orientals, la vila de Perpinyà, el Consell Regional del Llenguadoc-Rosselló, del CDDP de Perpinyà, i el Consorci d'Estudis Catalans a la Casa dels Països Catalans de la Universitat de Perpinyà, i dona suport als intercanvis escolars entre la Catalunya Nord i els altres Països Catalans, i ajuda a la formació dels ensenyants.
L'entitat publica Mil Dimonis, una revista infantil (8-12 anys) mensual (unes 288.000 pàgines cada any) i àlbums per a infants.

## Referències

* ↑ «Réunion du Groupe d'études Langues régionales» (en francès). Lettre n°55. Langues et Cultures de France, 15-05-2006. [Consulta: 19 juliol 2012].
* ↑ «La llengua de la revista infantil Mil Dimonis». IEC. [Consulta: 20 juliol 2012].
* ↑ «El primer número de Mil dimonis, a la web». Vilaweb. [Consulta: 20 juliol 2012].
* ↑ «Mil Dimonis a». anuaris.cat. [Consulta: 20 juliol 2012].
* ↑ «Una nova revista infantil en català, editada a la Catalunya Nord». Vilaweb. [Consulta: 20 juliol 2012].
* ↑ «Les nostres publicacions». Aplec. [Consulta: 20 juliol 2012].

## Enllaços externs

* Associació per a l'ensenyament del català - Lloc web oficial
# FC Iberia 1999

El FC Iberia 1999 és un equip de futbol del districte de Saburtalo a Tbilisi, Geòrgia, que juga a la Erovnuli Liga. Fins a la temporada 2023, el club s'havia anomenat FC Saburtalo Tbilisi.

## Història

El Saburtalo es va fundar el 20 d'agost de 1999 a Tbilisi. El 2005, el club va ser comprat per Iberia Business Group i el seu propietari, Tariel Khechikashvili (que més tard es va convertir en el ministre d'Esports i Afers Juvenils de Geòrgia), va esdevenir-ne president.
El Saburtalo té una de les millors acadèmies de futbol del país.amb un estadi a la ciutat esportiva, anomenat Bendela, amb capacitat per a 1.800 espectadors. Des del gener del 2022, el Saburtalo té un acord amb el València CF per professionalitzar al màxim l'acadèmia del futbol base formant als entrenadors dels diferents equips i tractant de captar joves talents per tot el país.
El març de 2016, Manolo Hierro va ser nomenat director esportiu del club.

## Palmarès

* Erovnuli Liga (2): 2018, 2024
* Copa de Georgia (3): 2019, 2021, 2023
* Supercopa de Georgia (1): 2020
* Erovnuli Liga 2 (1): 2014/15

## Participacions a competicions de la UEFA

| Temporada | Torneig | Ronda | Club | Local | Visitant | Global |
| 2019–20 | UEFA Champions League | 1a Eliminatòria | Sheriff Tiraspol | 1–3 | 3–0 | 4−3 |
| 2019–20 | UEFA Champions League | 2a Eliminatòria | Dinamo Zagreb | 0−2 | 0−3 | 0−5 |
| 2019–20 | UEFA Europa League | 3a Eliminatòria | Ararat-Armenia | 0−2 | 2−1 | 2−3 |
| 2020-21 | UEFA Europa League | 1a Eliminatòria | Apollon Limassol | − | 1−5 | 1−5 |
| 2022-23 | UEFA Europa Conference League | 1a Eliminatòria | Partizani Tirana | 0–1 | 1–0 | 1−1 (5–4 penals) |
| 2022-23 | UEFA Europa Conference League | 2a Eliminatòria | FC Steaua Bucarest | 1–0 | 2–4 | 3–4 |
| 2024-25 | UEFA Europa Conference League | 2a Eliminatòria | Partizani Tirana | 2–0 | 0–0 | 2-0 |
| 2024-25 | UEFA Europa Conference League | 3a Eliminatòria | İstanbul Başakşehir FK | 0−1 | 0−2 | 0–3 |

### Resum

| Competició | PJ | PG | PE | PP | GF | GC | %Victòria |
| UEFA Champions League | 4 | 1 | 0 | 3 | 4 | 8 | 25.00 |
| UEFA Europa League | 3 | 1 | 0 | 2 | 3 | 8 | 33.33 |
| UEFA Europa Conference League | 8 | 3 | 1 | 4 | 6 | 8 | 37.50 |
| Total | 15 | 5 | 1 | 9 | 13 | 24 | 33.33 |

## Referències

* ↑ https://www.fcsaburtalo.ge/en/from-the-new-season-saburtalo-will-compete-under-the-name-of-iberia-1999/
* ↑ https://www.valenciacf.com/es/article/es-el-valencia-cf-firma-una-alianza-con-el-fc-saburtalo-para-potenciar-el-trabajo-de-su-cantera-2022-01-20
* ↑ https://www.eldesmarque.com/malaga/malaga-cf/malaga-reportajes/45105-los-hierro-tu-a-georgia-y-yo-a-israel

## Enllaços externs

* Web oficial FC Iberia 1999
# Association Sportive Mirebalais

L'Association Sportive Mirebalais és un club haitià de futbol de la ciutat de Mirebalais.
El club va ser fundat l'any 2000.

## Palmarès

* Campionat Nacional:
** 2004-05 Ob, 2013
* Copa haitiana de futbol:
** 2008

## Referències

* ↑ «Haiti – Première Division – 2012». SoccerVista. Arxivat de l'original el 4 de juny 2019. [Consulta: 7 agost 2012].
* ↑ «Haiti Reference: Le Football Haitien: Équipes et Clubs». Arxivat de l'original el 2017-07-07. [Consulta: 4 juny 2019].
* ↑ «Haiti - List of Foundation Dates». rsssf.com. [Consulta: 28 març 2017].
* ↑ «Haiti - List of Champions». RSSSF. [Consulta: 9 febrer 2019].
* ↑ «Haiti - List of Cup Winners». RSSSF. [Consulta: 9 febrer 2019].
# Association Sportive Oussou Saka

L'Association Sportive Oussou Saka o Association Sportive de Porto-Novo és un club beninès de futbol de la ciutat de Porto-Novo.

## Palmarès

* Lliga beninesa de futbol:
** 1970, 1972, 1973

## Referències

* ↑ Pefil a soccerway
* ↑ Logo a teembo.com
* ↑ Pefil a Calciozz
* ↑ ; Bovi Diogo, Julio«Benin - List of Champions». RSSSF. Arxivat de l'original el 7 novembre 2015. [Consulta: 2 abril 2015].
# Con funerari

Un con funerari (petit con d'argila) és un antic objecte de l'antic Egipte que té una estampació de jeroglífics de caràcter funerari que es troba gairebé exclusivament a la necròpoli tebana. Es col·locava sobre l'entrada de la capella d'una tomba.
Els primers exemples s'han trobat durant la Dinastia XI, però normalment estan sense decorar. Durant l'Imperi Nou, en general, es comença a reduir la seva grandària i s'inscriu el títol i el nom de l'amo de la tomba, sovint amb una breu oració. Es desconeix el propòsit exacte dels cons.
Encara que les bases dels cons funeraris solen ser circulars, s'han trobat uns altres amb base quadrada o rectangular i amb forma piramidal. També s'han trobat restes de pintura.

## Referències

* ↑ «Geographical distribution». [Consulta: 23 desembre 2009].
* ↑ «Funerary Cones of the 18th Dynasty (from Thebes)». [Consulta: 23 desembre 2009].

## Bibliografia

* Kento Zenihiro: The Complete Funerary Cones, Tòquio 2009 ISBN 9784896302462.

## Vegeu també

* Clau de fundació
* Porta falsa
# Associação Académica do Fogo

L'Associação Académica do Fogo és un club capverdià de futbol de la ciutat de São Filipe a l'illa de Fogo.

## Palmarès

* Lliga de Fogo de futbol:
       1984/85, 1986/87, 1987/88, 1990/91, 1992/93, 1994/95, 1996/97, 2001/02, 2004/05, 2007/08, 2011/12, 2012/13, 2013/14
* Copa de Fogo de futbol:
       2001, 2002, 2008, 2009, 2017

## Referències

* ↑ Perfil a soccerway.com
* ↑ Académica do Fogo at Facebook (portuguès)
* ↑ Associação Académica do Fogo at Soccerway
* ↑ Académica do Fogo at Sports Mídia (portuguès)
* ↑ «Cape Verde Islands - List of Regional Tournament Winners». rsssf.com. [Consulta: 16 desembre 2017].
# Associação Esportiva Real

L'Associação Esportiva Real és un club de futbol brasiler de la ciutat de São Luiz do Anauá a l'estat de Roraima.

## Història

El Real va ser fundat l'11 de maig de 2006. Després d'esdevenir professional el 2011, participà en el Campionat roraimense del mateix any, esdevenint campió.

## Estadi

El club disputa els seus partits a l'Estadi Municipal de São Luiz do Anauá. Té una capacitat màxima per a 3.000 espectadors.

## Palmarès

* Campionat roraimense:
** 2011

## Referències

* 1 2 3 «Associação Esportiva Real» (en portuguès). Escudos de Clubes. Arxivat de l'original el d’agost 11, 2016. [Consulta: 30 abril 2011].
* ↑ «Associação Esportiva Real vai disputar Estadual de 2011» (en portuguès). Roraima em Foco, 18-02-2011. Arxivat de l'original el d'octubre 2, 2011. [Consulta: 30 abril 2011].
* ↑ «Roraima State League - List of Champions». RSSSF, 13-04-2014. [Consulta: 1r juliol 2014].
# Assumpció de la Mare de Déu

L'Assumpció de la Mare de Déu de Donatello és un relleu stiacciato de marbre blanc (53,5 x 78 cm), que forma part de la tomba Brancacci a l'església de Sant'Angelo a Nilo, a Nàpols. Datada dels anys 1426-1428.

## Història

El relleu rectangular es troba al centre de la part frontal del Sepulcre del cardenal Rainaldo Brancacci i és un dels pocs elements del monument amb certesa atribuït a Donatello, que va realitzar l'encàrrec de l'obra al costat de Michelozzo i d'altres ajudants. Per treballar al monument Donatello i Michelozzo havien llogat un taller a Pisa el 1426, una vegada finalitzada l'obra es va enviar el 1428, per vaixell a Nàpols.
L'elecció del tema de l'Assumpció és inusual per a un monument funerari. Potser es tractava d'una petició explícita del comitent, que va estar molt relacionat amb l'església de Santa Maria Maggiore a Roma, on va viure i es venerava amb una gran devoció aquest fet de la Mare de Déu.

## Descripció

El baix relleu al centre, mostra una enèrgica i ferma Mare de Déu, que està asseguda en un tron cobert amb un pany i, amb les mans juntes en actitud d'oració, ascendint als cels, portada per un grup d'àngels disposats en un semicercle prop d'un núvol. Hi ha referències a la iconografia tradicional, com a la porta de la Mandorla de la catedral de Florència, però Donatello evita la llum daurada prop de la Verge. Molt més que a la feina de Nanni di Banco realitzada de vint anys abans, és fàcil percebre l'esforç expressiu dels àngels que participen en el transport. Les posicions dels àngels són molt originals i diferents, malgrat la concessió a una equilibrada simetria entre la dreta i l'esquerra. Les figures són tractades d'una manera original, quasi gràfica, amb alguns núvols en baix relleu, una veritable prova de virtuosisme de l'artista.
L'expressió de la Mare de Déu és intensa i emocionalment expressiva, com a les millors obres de Donatello, que es presenta per mostrar la composició i l'acceptació conscient del seu destí. No ha idealitzat característiques de la de Maria, la mostra com una dona d'edat avançada. La seva figura és la de més gran relleu (es parla tanmateix, que no sobresurt més de 10 mil·límetres), la creació d'ombres fosques al voltant dels braços, la cara i a les ranures dels ulls, fa augmentar el contrast de la seva expressivitat.

## Bibliografia

* Wirtz, Rolf C.. Donatello 1386-1466. Colonia, Könemann, 1998. ISBN 3-8290-0244-0.